భువనేశ్వర్, జూన్ 25: ఒడిసాలోని పూరీ జగన్నాథుడి రథయాత్ర ఆదివారం ప్రారంభమైంది. అన్న బలభద్రుడు, సోదరి సుభద్రతో కలిసి శ్రీ కృష్ణుడు బృందావనానికి తిరిగి రావడానికి గుర్తుగా ఐదు వేల ఏళ్ల క్రితం నుంచి భక్తులు ఈ రథయాత్రను నిర్వహిస్తున్నారు. ఏటా ఆషాడ శుద్ధ విదియ నాడు కన్నులపండువగా ఈ కార్యక్రమం జరుగుతుంది. ఈ ఏడాది జూన్ 25న మొదలైన జగన్నాథుడి రథయాత్ర జూలై 3 వరకు జరుగుతుంది. రథయాత్ర ముగింపు రోజైన జూలై 3న జరిగే కార్యక్రమాన్ని బాహుదా జాతర అని అంటారు. ఈ రథయాత్ర కోసం మూడు రథాలను సిద్ధం చేస్తారు. వీటిని భక్తులు తొలి రోజున ప్రధాన ఆలయానికి మూడు కిలోమీటర్ల దూరంలో ఉన్న గుండీచా ఆలయం వద్దకు లాగారు. అత్యంత కట్టుదిట్టమైన భద్రత మధ్య ఈ వేడుక ఎంతో ఘనంగా జరిగింది. ఈ కార్యక్రమంలో పాల్గొనేందుకు భక్తులు పూరీకి తండోపతండాలుగా తరలివచ్చారు.
bhuvaneshwar, joon 25: odisaloni puri jagannathudi rathayaatra aadivaaram praarambhamaindi. anna balabhadrudu, sodari subhadratho kalisi shree krishnudu brundaavanaaniki tirigi raavadaaniki gurtugaa aidu vela ella kritam nunchi bhaktulu ee rathayaatranu nirvahistunnaaru. eta ashada suddha vidiya naadu kannulapanduvagaa ee kaaryakramam jarugutundi. ee edaadi joon 25na modalaina jagannathudi rathayaatra juulai 3 varaku jarugutundi. rathayaatra mugimpu rojaina juulai 3na jarige kaaryakramaanni bahuda jaatara ani antaaru. ee rathayaatra kosam moodu rathaalanu siddham chestaaru. veetini bhaktulu toli rojuna pradhaana aalayaaniki moodu kilometerla dooramlo unna gundicha aalayam vaddaku lagaru. atyanta kattudittamaina bhadrata madhya ee veduka entho ghanamgaa jarigindi. ee kaaryakramamlo palgonenduku bhaktulu puureeki tandopatandaalugaa taralivacchaaru.